钦定古今图书集成/明伦汇编/氏族典/第355卷 > 《廖用贤尚友录》 > 修肃
## 钦定古今图书集成/明伦汇编/氏族典/第355卷 > 《廖用贤尚友录》 > 修肃

按《晋书怀帝本纪》：怀帝，武帝第二十五子也。永兴元
年，立为皇太弟。以清河王覃本太子也，惧不敢当。典
书令庐陵修肃曰：“储贰之重，宜归时望；亲贤之举，非
大王而谁？宜及吉辰，时登储副，上翼大驾，早宁东京，
下允黔首喁喁之望。”帝曰：“卿吾之宋昌也。”从之。